Arbeidsledig Premier League-flopp i fjor – blir «veldig trolig» Barcelona-spiller
Den franske sportsavisen L'Équipe skriver i dagens papirutgave at Ben Arfa «veldig trolig» blir Barcelona-spiller til sommeren. Franskmannen, hvis kontrakt går ut til sommeren, kommer i så fall uten at katalanerne trenger å betale noen overgangssum. Jean-Pierre Rivère, klubbpresident i OGC Nice, bekrefter til TV-kanalen France 3 at Ben Arfa har kommet langt i forhandlingene med Barcelona. – Men det er ikke helt klart ennå, ut fra det Ben Arfa fortalte meg, presiserer Rivère. Ben Arfa har ifølge radiokanalen RMC også blitt kontaktet av Liverpool nylig. HUSKER DU? Ben Arfa forberedt på å streike hele sesongenFor et år siden var Ben Arfa arbeidsløs etter å ha sagt opp kontrakten i Newcastle. Han hadde vært på et mislykket låneopphold i Hull City, og da han kom tilbake etter kun noen måneder, ønsket ikke Newcastle å ha ham. Han sa opp kontrakten og signerte for Nice, men ble ikke tillatt å spille fordi han hadde spilt en kamp for Newcastles U21-lag på høsten. Det ble vurdert som en fullverdig Newcastle-kamp, og man kan ikke spille for tre lag i samme sesong. Etter å ha vært arbeidsledig hele våren i fjor, signerte Ben Arfa for Nice – igjen. Det har vært en kjempesuksess: Driblefanten har scoret 17 mål og levert fem målgivende pasninger i Ligue 1 denne sesongen. LEST DENNE? Tidligere RBK-trenere i konflikt etter masteroppgave Ifølge statistikktjenesten Opta er Ben Arfa den spilleren i Europas fem største ligaer (Spania, England, Tyskland, Italia og Frankrike) som har gjennomført flest vellykkede driblinger: 138. Det er tre flere enn andreplass Neymar, som altså kan bli hans nye lagkamerat. Barcelona skal ha prøvd å hente den franske Lyon-spissen Alexandre Lacazette som luksusinnbytter for Lionel Messi, Luis Suárez og Neymar («MSN»), men 24-åringen skal ifølge L'Équipe ha avslått tilbudet fordi han ikke ønsker å spille annenfiolin i så ung alder.Nå skal valget altså ha falt på Ben Arfa. – Jeg blir veldig glad for ham og for Nice hvis det skjer. Det vil bety at Nice kan ha utrolige spillere. Man takker ikke nei til Barcelona, men det er han som må bestemme. Hvis jeg er spiller og får tilbud fra Barcelona, stiller jeg meg ingen spørsmål, da drar jeg bare dit, sier Nice-president Rivère til France 3. FÅTT DET MED DEG: Martin Ødegaard avgjørende – igjen! Ben Arfa har også spilt seg tilbake på det franske landslaget denne sesongen. Han er en het kandidat til å være med i troppen til sommerens EM på hjemmebane. Nå kan han gå fra å bli vraket fra et nedrykkstruet lag i Premier League, til å spille med verdens beste spillere i Barcelona. Her kan du se en av hans vakreste scoringer denne sesongen: PS! I samarbeid med Strive ser du 10 toppkamper fra La Liga og Serie A på VG+ i vår. (Redaksjonelt samarbeid)
Nice-stjernen Hatem Ben Arfa (29) nærmer seg Barcelona, bekrefter den franske klubben. Det ville ingen trodd for et år siden.